《登夔州城楼》
宋代·李复

夔州城高楼崔嵬，浮空绕槛云徘徊。
百川东会大江出，群山中断三峡开。
关塞最与荆楚近，舟帆远自吴越来。
雄心乘险争割据，功业俯仰归尘埃。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。